Viborger Samler, 1833-11-26
J Paris er man i den meest spændte Forventning, om en Jntervention vil finde Sted i Spanien eller ikke. En kort Annonce i Le Journal des Debats af 16de Novbr. synes at ville forberede paa det første Tilfælde. Det hedder deri: "Fire Krigs brigger have faaet befaling til at deblokere S. Sebastians Havn." Dette vilde være en afgjørende Fjendtlighed mod det carlistiske Partie i Spanien; man erfarer ligeledes, at der den 14de og 15de November ere afgaaede flere Generaler med Depescher til General Harispe. Man taler fremdeles om en Skrivelse fra Kronprindsen til Marschal Clauzel, hvori han yttrer ham Kongens Ønske, at see ham i Spidsen for en Hær, hvorhos Prindsen tilføier: "Jeg vilde skatte mig lykkelig, at kunne lære Krigskunstens Hemmeligheder at kjende under Seierherren fra Atlas." Der skal ogsaa være tiltænkt General Subervie en Commando og Marschal Gerard har skrevet til ham i denne Anledning. Et Troppecorps under General Tiburce Sebastiani er bestemt til at forstærke Observationscorpset. Begivenhederne i Spanien maae, hvis dette bekræfter sig, altsaa have taget en ugunstig Vending; thi efter Forlydende havde Hr. de Colombi, den spanske charge d'assaires. endnu den 15de begivet sig til Hertugen af Broglie og i Dronning Christinas Navn frabedet sig enhver Jntervention. Krigsministeren skal samme Dags Aften i sin Saløn have omtalt en Jntervention som høist sandsynlig. Spanierne i Paris af alle Farver ere høist utilfredse med en saadan Jntervention: Carlisterne, fordi de deri see Naadestødet for deres Udsigter, de Constitutionelle, fordi de vel vide, at man næsten endnu mere frygter for deres Jdeers Triumph end for det nye Dynasties Fald. L Quolitienne forsikkrer imidlertid, at England har erklæret, ikke at ville taale nogen Jntervention, og at en fremmed Ambassadeur har tilstillet Cabinettet en Note, ifølge hvilken enhver Jntervention til Lands eller Søes vilde have til Følge, at han forlangte sine Pas. General Solignac, der staaer paa en meget spændt Fod med Krigsministeren, havde den 13de en Privataudients hos Kronprindsen, der tager sig særdeles af ham. Han søger om Tilladelse til at torde tilbyde Regentinden i Spanien sin Tjeneste. Man taler meget bestemt i Paris om en Tractat mellem Frankrig og Porten som en Modvægt til den russisk tyrkiske Tractat. Jfølge hiin skulde Porten forpligte sig til, ikke at trække russiske Tropper ind paa sit Gebeet, uden i Forveien at underrette den franske Regjering derom og tillige forlange dens Hjælp; ligeledes skulde Sultanen hos Rusland bevirke Ophævelsen af den hemmelige Artikel om Dardanellernes Spærring for franske og engelske Krigskibe. Paa sin Side vilde Frankrig da igjen bevilge Porten alle de samme Fordele, som Ægypten nyder. En saadan Handlemaade vilde, som der rigtigt bemærkes, gjøre Frankrig Mehemed-Ali til Fiende, uden at skaffe det Sultanen til Ven. Associationerne mellem Haandværksvendene gribe saa stærkt om sig i hele Frankrig, at Regjeringen har seet sig nødsaget at gribe til eftertrykkelige Forholdsregler. Den 14de hæftedes 250 Bagersvende og den 15de ikke færre end 500 Skrædersvende af stærke Militairafdelinger. En stor Deel af dem er imidlertid atter sat paa fri Fod. Man dadler Øvrigheden, fordi den i Begyndelsen er gaaet for mildt og senere for strængt tilværks. For Øieblikket har Regjeringen benyttet disse ubehagelige Tildragelser til Beskyldninger mod den republicanske Faction, hvorved den ogsaa har opnaaet sin Hensigt. Ved Valgene til Departementsraadene ere næsten lutter Personer valgte, der, om de end ikke deele alle Regjeringens Anskuelser, dog ingenlunde høre til Oppositionen, og et lignende Udfald venter man af de enkelte Valg af Deputerede, der endnu ville finde Sted for Kamrenes Aabning. - Hr. Raspail blev nylig arresteret formedelst nogle Udtryk i en Tale, han holdt som Formand for den parisiske Pressefriheds Association. Da Jngen af de Tilstedeværende vilde tydeligt kunne erindre sig hans Tale, frikiendtes han uden videre af Assiseretten. - Napolitaneren Veechiarelli har, endskjøndt hans Sag endnu ikke er afgjort gjennem alle Jnstantser, atter erholdt befaling at forlade Paris inden 24 Timer. – Nu have Hr. Laffittes Fiender endeligen drevet ham saa vidt, at hans Hotel i Paris er anmeldt til Auction den 14de Jan. n. A. General Trezel forlanger paa det Jndstændigste en Forstærkning til Bugia, og et Regiment skal atter være beordret derhen fra Toulon.